Diari Oficial de la Generalitat Valenciana


Sumari del DOGV 4245, del 09-05-2002 (2002/4373)

Notificació de la sentència dictada en el procediment de menor quantia número 256/2000.
---------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/4373


Organisme emissor
:   Jutjat de Primera Instància i Instrucció Número 5 de Torrent

Tipus de document
:   Edicte

Notificació de la sentència dictada en el procediment de menor quantia número 256/2000. [2002/F4373]
  
Esperanza Benedicto Vicente, secretària del Jutjat de Primera Instància i Instrucció número 5 de Torrent, fa saber:
  
Que en el procediment de menor quantia número 256/2000, seguit en este jutjat a instàncies de Bansander de Leasing, SA, representat per la procuradora Pilar Aragó Hervás, contra l'entitat Multifina, SL, s'ha dictat la sentència que té l'encapçalament i la part dispositiva següents:
  
Sentència
  
Torrent, 30 d'abril de 2001
  
Elena Lacalle Serer, jutgessa del Jutjat de Primera Instància número 5 de Torrent, havent vist estes actuacions del juí de menor quantia número 256/2000, promogudes per la procuradora Pilar Aragó Hervás en nom i representació de Bansander de Leasing, SA, contra Multifina, SL, declarat en rebel·lia, sobre reclamació de quantitat.
  
Decisió
  
Que estimant la demanda deduïda per la procuradora Pilar Aragó Hervás en nom i representació de Bansander de Leasing, SA, contra Multifina, SL, declarat en rebel·lia, declare la procedència de l'acció exercida contra este i, en conseqüència, declare la resolució del contracte d'arrendament financer estipulat entre les parts hui en litigi relatiu als béns següents: tres furgonetes frigorífiques per al repartiment de gelats i congelats, una soldadora en L automàtica, model BLA-60/40 inox., tres unitats Thermo King, model Frigaplate 4 HP, un ordinador Pentium 166, un ordinador Compag Deskpro i accessoris i quatre vehicles marca Volkswagen model Polo, bastidors números WVWZZZ6NZVY233098, WVWZZZ6NZWY054184, WVWZZZ6NZVY248042 i WVWZZZ6NZWY09946, i tot això amb la immediata posada a disposició dels béns esmentats a favor del demandant, i condemnar esta al pagament de la quantitat que en execució de sentència serà determinada, consistent en l'abonament per part de la demandada a l'actora de totes les quotes vençudes i pendents des del dia 22 d'octubre de 1999, inclosa, fins a la quota vençuda que corresponga amb la data en què es reintegre pacíficament i lliurement en la possessió dels béns mobles ressenyats a l'actora, més un 2% d'interés mensual, així com la condemna de Multifina, SL, al pagament al demandant del 10% de les quotes vencedores de les que estiguen pendents d'abonar quan es verifique el reintegrament en la pacífica i lliure possessió dels béns mobles indicats anteriorment. Tot això amb expressa condemna en costes a la part demandada.
  
Contra esta sentència es pot interposar un recurs d'apel·lació de conformitat amb els articles 457 i següents de la Llei d'Enjudiciament Civil.
  
Esta és la meua sentència, definitivament jutjant en primera instància, que pronuncie, mane i firme.
  
Firmada i rubricada.
  
I perquè valga de notificació al demandat, Multifina, SL, pel seu parador desconegut, lliure este edicte.